Palestinezët festojnë Krishtlindjen në Betlehem
Vendimi i Presidentit Trump për Jeruzalemin zbeh Krishtlindjen në Betlehem
Festimet e Krishtlindjes vazhdojnë në Betlehem, qytetin që drejtohet nga palestinezët. Por festimet janë zbehur nga njohja e Presidentit Donald Trump të Jeruzalemit si kryeqytet të Izraelit dhjetëra ditë më parë. Banda muzikore palestineze marshoi para Kishës së Lindjes së Krishtit duke shënuar fillimin e festave në Betlehem, një vend që historikisht njihet si vendlindja e Jezusit. Ndërsa qindra ishin mbledhur në paradën vjetore, tensionet mbi njohjen nga ana e Uashingtonit të Jeruzalemit si kryeqytet i Izraelit, mbajtën larg shumë palestinezë dhe turistë. Naheel Banoura është banore e Betlehemit. Vendimi i presidentit amerikan zemëroi palestinezët që kërkojnë që Jeruzalemi Lindor të jetë kryeqytet i tyre. Kjo ka shkaktur përleshje të dhunshme në Betlehem dhe Bregun Perëndimor. Kryeministri izraelit Benjamin Netanyahu, i cili ka festuar publikisht deklarimin e Trumpit, publikoi një video mesazh të dielën duke ofruar vizita personale në Vendin e Shenjtë Krishtlindjen e ardhshme. Në Betlehem, zyrtarët e qytetit që sundohet nga palestinezët, po bëjnë një dekleratë me banderola pranë pemës së Krishtlindjes në sheshin Manger. Anton Salman është kryetar i bashkisë në Betlehem. Papa Françesku, i cili ka shprehur kundërshtim ndaj veprimit të Uashingtonit, ndau një mesazh përfshirës gjatë meshës natën e Krishtlindjes në Vatikan. Një mesazh për të gjithë të krishterët në mbarë botën, përfshi palestinezët që shpresojnë se do të ketë paqe në vendin e tyre.